
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	28.08.2026.
	
	Nr. AMD-26-404-rs




	Par satiksmi Tallinas ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā SIA Denim property 19.08.2026. iesniegumu par satiksmes kustības ierobežošanu Tallinas ielā 48, Rīgā:

1. Noteikt, ka no 11.09.2026. līdz 17.09.2026. tiek ierobežota transportlīdzekļu satiksme un slēgta gājēju kustība Tallinas ielā, Rīgā pie būvobjekta Tallinas ielā 48 saskaņā ar satiksmes organizācijas shēmu (pielikumā).

2. Par darbu veikšanu atbildīgs SIA Denim property atbildīgais būvdarbu vadītājs Vladislavs Springis (tālrunis 29503343, e-pasts: v.springis@gmail.com).

3. SIA Denim property no 11.09.2026. līdz 17.09.2026. Tallinas ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. komunikāciju izbūves un seguma atjaunošanas darbu izpildi;
3.6. sabiedriskā transporta satiksmi.

4. Noteikt, ka transportlīdzekļu satiksmi un gājēju kustību Tallinas ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Tallinas ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

